টাঙ্গুত ভাষা
টাঙ্গুত (এছাড়াও Xīxià বা হসি-হসিয়া বা মি-নিয়া) একটি প্রাচীন পূর্ব তিব্বতি-বর্মন ভাষা। ওয়েস্টার্ন জিয়াতে কথোপকথনের জন্য এটি ব্যবহার করা হতো। এটি টাঙ্গুত সাম্রাজ্যের নামেও পরিচিত। কিছু ভাষাবিদ একে কিয়াঙ্গিচ ভাষা হিসাবে শ্রেনীবদ্ধ করেন, যেখানে অন্য আরও ভাষার সাথে উত্তর কিয়াঙ ভাষা, দক্ষিণ কিয়াঙ ভাষা এবং রায়ালরং ভাষা অন্তর্ভুক্ত। ১১ শতকের শুরুতে টাঙ্গুত জনগণ ওয়েস্টার্ন জিয়াকে সং সাম্রাজ্য থেকে স্বাধীন করে। টাঙ্গুত ভাষা এর দাপ্তরিক ভাষাগুলোর মধ্যে একটি (তিব্বতীয় ভাষায় Mi nyag এবং চীনা ভাষায় 彌藥 Míyào নামে পরিচিত)। ১২২৬ সালে চেঙ্গিজ খানের আক্রমণে ওয়েস্টার্ন জিয়া ধ্বংস হয়ে যায়। টাঙ্গুত লিপি নামে টাঙ্গুত ভাষার নিজস্ব লিপি আছে। টাঙ্গুত ভাষায় লেখা সর্বশেষ পুস্তকটি হচ্ছে ১৫০২ সালে লেখা টাঙ্গুত ধারানী পিলার্স। এ থেকে বলা যায় টাঙ্গুত সাম্রাজ্য ধ্বংসের ৩০০ বৎসর পরও এই ভাষা ব্যবহৃত হয়েছে।